# data[].attributes.attachment_caption
כלהצמחים שלי כמעט מצמיחים עלים חדשים וזה ממש משמח

# data[].attributes.body
אז אחרי שהיה קצת שקט מידי בחול המועד, העלנו מהילוך ראשון לרביעי השבוע.
בגזרת התוכנית האסטרטגית צללנו לשש הצעות רציניות, מקיפות, כל אחת בגישה קצת שונה ועשרות עמודים :-). זה היה עיקר הפעילות השבוע. מאוד מאתגר לתת לכולן את המיקוד, הריכוז והחדות הנדרשות, לרדת לניואנסים, להבין הבדלים ולהיות רגועים שאנחנו עושים צדק עם המגישים ומתרשמים נכונה. וועדת היגוי שהסתיימה אך לא מזמן היתה דיון ראשון ועדיין מנומס בכל המועמדים, והוחלט לזמן את כולם למפגשי פרזנטציה בזום. כבר ברור שההחלטה לא תהיה קלה!

בענייני המדדים-למידה- הערכה, שמחתי לשתף אתכם השבוע בישיבת הצוות בקצת מהחשיבה, והדברים שתרמתם מסייעים לתהליך! עוד פגישה עם איש הנתונים שלחה אותנו לעוד שיעורי בית, בעיקר של החלטות, מיקוד, עריכה (ואיסוף נתונים). מצד אחד רוצים לבנות פה כלי רציני, ואם כבר עושים תהליך - אז בואו ננצל את העניין ונוסיף אופציות ורעיונות. מצד שני... אסור לטבוע בזה. מתקדמים...

בנימה אישית, מאחלת לכולם סופ"ש נעים ומצטערת שלא אראה אתכם פיזית בזמן הקרוב (בשני הקרוב אשתתף בישיבת הצוות מהזום בגלל עניינים משפחתיים, בשני הבא... בדרך חזור מחו"ל קצר עם אמא)... לא נורא פיתוח געגועים זה חשוב (-;

# data[].attributes.body
שבוע ראשון בפדלט ואחרון בחפיפה😬 השבוע סגרנו את הפינות האחרונות לקראת היציאה של ליאור לחל"ד, שזה תמהיל של מלחיץ ומרגש. עבדנו על פורמט מצגת למקרי בוחן שיוכל לשמש את כל הצוות לפי הצורך, נציג לכם אותו בקרוב וגם על דף הסבר ויזואלי שנועד לעודד את הדמויות הרלוונטיות להרתם לסיוע בכתיבת מקרי בוחן.
בנוסף התקיים השבוע סיור של נציגי קק"ל ומכון דשא בנחל נהלל, התגובות היו ממש טובות, ויצאנו כולנו עם כמה שאלות ותובנות על הממשק בין קקל לנחלים.  לי בעיקר היה חשוב להתמנגל קצת עם אנשי מפתח ולהכיר את השטח (וכמובן יום באוויר הפתוח הוא תמיד מבורך🌼)..
זהו בגדול מתרגשת לקראת ההמשך
שתהיה שבת שלום❤

# data[].attributes.headline
סיכום שבוע-חזרה לשגרה- ברק

# data[].attributes.subject
סיכום שבוע-חזרה לשגרה- ברק

# data[].attributes.body
שלום כולם:)
השבוע היה שבוע של איפוס המערכת- הנעה וסגירה של כמה אירועים..
בינהם יום העיון האגני בקישון שיהיה מעניין מאד.
שני סיורים בראשון לציון וחולון לקהל "פרימיום" שלנו, מהנדסי ערים ורשויות ואגף תכנון בכיר במנהל התכנון.
וכמה ימי עיון של ניהול נגר עירוני. (2 למתכננים במגזר הערבי, אחד עם מחלקת קיימות בירושלים, ועדה מרחבית הראל ויש עוד על הפרק)

במקביל מתקיימת חשיבה אסטרטגית ארוכת טווח גם להטמעת המתודולוגיה והימים האגניים וגם לאן פנינו עם הטמעת מסמך המדיניות לניהול נגר..

שמחתי להוציא לעולם את האתר של המדיניות- תודה לכל מי שעיין ונתן הערות.. עוד יש שיפורים שבעבודה וטקסטים שנערכים אבל נראה שזה הולך לכיוון טוב.

ימים קשים והקשה עוד לפנינו אבל בכל זאת שיהיה סופש נעים.

# data[].attributes.headline
שייק'ה בארץ הקיץ

# data[].attributes.subject
שייק'ה בארץ הקיץ

# data[].attributes.body
שלום חבובים וחבובות. השבוע לא באתי למשרד ביום שני. ומבחינת אווירה זו הייתה טעות קשה. מתגעגע אליכן ואנסה לא לחזור עליה.

השבוע היה עמוס מאין כמוהו, ועברתי על חוק השפיות ועבדתי בשעות לא נורמליות. למרות שזה כלל 2 ארוחות ממתקים של אחרי ארוחת הרמדאן. עדיין לא הייתי נוכח בחיים שמחוץ לעבודה ואני מצהיר פה נו-נו-נו עצמי.

בעולמות אגמא:

- הייתה טלנובלה רצינית עם ההולנדים, והרבה שיחות עם יאספר והצוות בנסיון להחליט כיצד להתקדם. תובנה מרכזית בנושא (גם מפרויקטי ההדגמה) שכאשר דברים לא תלויים בנו (לא ספציפית אגמא) צריך לקחת הרבה זמן לתהליכים. לעבוד יחד לוקח יותר זמן, נקודה. לפרויקטי ההדגמה הבאים לצורך העניין הייתי נותן פי 2 זמן להתבשל.

בפרויקטי ההדגמה דברים מתקדמים:

1. העבודה עם ירדן דרומי זורמת, והם ממש צירפו אותי כחלק מצוות העבודה, מתייעצים איתי בשותף מספר פעמים בשבוע. היה השבוע מפגש מאוד יפה בו הם הזמינו את כל הקהילות (מ.א. עמק יזראל, כפר תבור, אום אל גנאם, מספר קיבוצים) והארגונים המרכזיים במרחב (רט"ג, אשכול העמקים) לסדנת טבע בסביבת המעיין בכדי להדגיש שהתכנון מקודם בשביל הקהילה המקומית (הלקוח) ושהתכנון יענה לרצונות שלהם בכדי שהם יקחו אחראיות על המקום בעתיד. - גודל הפיתוח כגודל הקואליציה לתחזוקת המקום. משבוע שעבר התחילו לעבור הנחיות תכנון ליועצים חיצוניים.

2. העבודה עם ק"ש זורמת, יש עומס עבודה, והיא מתבצעת ב-4 צוותים שונים. יש הרבה מאוד מחוייבות והרתמות לפרויקט, והמאמץ הוא לוודא שנושאי ההדגמה בהירים מספיק - לצוות עצמו, לנו כאגמא ולוועדה.

3. בשורק התחילו לעבוד על התכנית לחלופות. נראה שהם מבינים את המטרה, ומתכוננים יפה. ההובלה שם היא של צוותי התכנון, ואני מוודא שיש הנחיה ברורה מצד רשות הניקוז למטרות ויעדי הפרויטק מצידה. בנתיים זה זז יפה, ואני מחכה לראות את התוצרים בתחילת השבוע הבא.

ב-8.5 יש לנו מפגש נוסף ש הוועדה המלווה ובגדול מתחילים להתכנס לקצב גבוהה יותר לקראת ה-31.5 שם התכניות העקרוניות לפרויקט צריכות להיות מוכנות. ושם נמדד.

שיהיה לכולן שבוע מצויין. מחכה להתראות שבוע הבא,

שי

# data[].attributes.body
גם אצלי השבוע עףףףףףף!
בחיי הפרטיים היה קצת כיאוס השבוע אחרי שתאונה קטנה שקרתה לרכב שלי (שלא באשמתי) הובילה לכך שאין לי אוטו.. עם כל הבירוקרטיה המשתמעת מכך...
ובעבודה - חזרנו להילוך מהיר , כמו שאני אוהבת.
פרויקט ROOM FOR THE RIVER מסתמן כטלנובלה - אחרי שבחרנו תאריך, מקום, עיצבנו הזמנו, שלחנו והפעלנו קשרים - מסתבר שאין הולנדים שמגיעים לישראל מכל מיני עניינים לוגיסטיים, בירוקרטיים וכלכליים.
אנחנו נערכים ל PLAN B ו-PLAN C כדי שיהיה מוצלח בכל מקרה.
To be continues
כנס "מישהו לזרום איתו" שליאור גילתה שמוביל בחיפוש בגוגל להזמנות "זרימה" בטינדר :), מתקדם, ואנחנו שולחות הזמנות וממלאות שורות.
פורום מהנדסי ניקוש קורם עור וגידים וביום שני הבא יהיה סיור קצר עם רשות ניקוז ונחלים שרון- להצגת המורכבויות ההנדסיות שבניקוז נחל גליל ים לאורכו. מסתמן שיהיה מפגש מעניין שייתכן ויוליד שיתופי פעולה חדשים בין הרשויות ויחזק קשרים.
והכי מרגש - התנענו מהלכים לבניית קהילת מהנדסים של אגמא -המיועדת למהנדסי ניקוז ותשתיות בכלל המגזרים (ציבורי ופרטי). יהיה מעניין ומבטיחה לעדכן.
שבוע הבא - אני בסיני חצי מהשבוע והימים יהיו דחוסים עד אז..
בינתיים שיהיה סופש נעים

# data[].attributes.body
השבוע כבר מתחילים להרגיש את הקיץ מתקרב ובא, הייתי השבוע בעמק המעיינות, ואיך שמגיעים לאזור מרגיש כמו חבל ארץ אחר שבו הגיע הקיץ כבר מזמן, כאילו חודשיים מתקדמים מאיתנו.

השבוע התעסקתי המון עם ארגון הסיור שלנו. בשלישי הייתי בסיור הכנה בעמק המעיינות. צצו כמה בלתמים, והייתי צריכה לפתור אותם. הדבר הטוב זה שגייסתי את ירון שפיר סגן ראש המועצה שידבר המפלים הלבנים. נראה לי שיהיה סיור מאד מעניין, וקצת מלחיץ אותי כי זה הסיור הראשון שאני מארגנת.

ביום שלישי היתה גם ישיבה עם הצוות המנחה של ציפורי (יד הנדיב לרשות ניקוז) שם הצגתי את היעדים והמדדים ותכנית הפעולה שלנו.

ביום ראשון הייתי במעיין צבי בפגישה עם הועד המקומי בהקשר של הדיפלה. הם מבעלי העניין העיקריים שצפויים להתנגד לפרוייקט וזאת היתה פגישה חשובה ליצירת קשר

היום התחלתי בסבב הפגישות שלי עם ראשי הקבוצות באיחוד האירופי, ונכנבתי קצת לעניינים שם

עוד שבועיים אני הולכת להדריך את צוות האחיות של בית חולים נהריה בסיור ליקוט לכבוד שבוע האחות בתוך שטח הבית חולים- מעניין איך זה יהיה...
שיהיה סופש נעים לכולם!!!

# data[].attributes.headline
חוזרים לשגרה בהילוך גבוה - הילה

# data[].attributes.subject
חוזרים לשגרה בהילוך גבוה - הילה

# data[].attributes.body
חברים וחברות יקרים ויקרות,
איך שהשבוע הזה רץ מהר ..... אופס והגענו לחמישי. מלא דברים טובים קרו עם החזרה לשגרה...
קודם כל קיבלנו 6 הצעות לתכנית אסטרטגית וזה חדשות מעולות - הגישו גורמי מקצוע מעולים וזה משמח.. הלוואי וימשיך ככה.
ביום שלישי בבוקר, הגשנו בקשה לרישום חל"צ חדש ששמו בישראל אגמא - ומקווה שבקרוב נקבל תשובה חיובית בנושא.
בהמשך השבוע השתתפנו בפורום נחלים עם ארגונים נוספים שעוסקים בתחום  - המון עשייה נהדרת וחשובה בהרבה תחומים שהאתגר שלנו לחבר אותה לעשייה של אגמא.
את השבוע קינחנו בהמשך עבודה על הבקשות שהוגשו לתכנית וניתוחן לקראת ראיונות שיקרו ממש בקרוב.
סופ"ש נעים וכיפי,
הילה

# data[].attributes.headline
יעל אילמר - אז ככה זה שבוע "רגיל" עם יום מוזר בסוף?

# data[].attributes.subject
יעל אילמר - אז ככה זה שבוע "רגיל" עם יום מוזר בסוף?

# data[].attributes.body
היי כולם/ן,
השבוע התחיל בצער - כן כן, אני מודה החופש היה טוב אלי. הפעם אולי בזכות שאת רובו אני הטלפון שלי בילינו בנפרד. אני עם האיש שבחרתי לחיות איתו ו2 הנשמות המופלאות שבחרו בנו להיות ההורים שלהם בילינו בטיולים מרהיבים במיוחד בהרי אילת ואילו הוא היה לבד בנופש תקוע במושב האחורי באוטו של חברים ליד אשקלון.

אבל! הצער התחלף לו מהר העבודה מבורכת כי תכלס העבודה שלנו באגמא מבורכת.

אחרי תקופה פסיכית אני שמחה לבשר שחזרתי לחשוב למרחקים ארוכים, לתכנן, לחלום, ליזום וזה נעים!
מקווה להציג תוצרים בקרוב.

את רוב השבוע הקדשנו לקידום, תכנון, טיוב ותיאום של הפעילויות הקרובות: סדנאות, סיורים, כנסים.

חלק לא מבוטל מהשבוע הלך על כסיסת ציפורניים על מה יהיה עם הסדנה המדוברת - ROOM FOR THE RIVER, מי יגיעו, מתי יגיעו, מה יקרה, מה יהיה ומה עם השגריר. העיקר! למדנו שכשצריך המשרד להגנת הסביבה יכול לשלם לאורחים על כרטיסי טיסה אבל לא אש"ל - דברים שמעולם לא חשבתי שאדע... בקיצור - נעדכן.

הגשנו הצעה מעולה למושב מנושא ניהול נגר עירוני - מפילדלפיה לחולון עם קונקשן בברצלונה - מקווה שנתקבל.

השבוע לקחתי חלק פעיל במפגש של פורום הנחלים, פורום שבחודשים האחרונים לא הגעתי אליו, והופתעתי לגלות כמה מעניין היה, כמה דברים לא ידעתי על ארגונים אחרים שמקדמים וכמה השיתוף הזה חשוב. יצאתי עם לא מעט מחשבות. מקווה להציע פתרונות פרקטיים ומינוף הזדמנוית. (אגב הכנתי מצגת שלא היה זמן להציג, שמתי לב שבכל פעם שזה קורה איכות המפגש דווקא עולה... מעניין! אולי בפנסיה אכתוב סיפורים קצרים על פרויקטים שנולדו בפגישות אליהן הכנתי מצגות לבטלה...)

היום סיירתי לי סיור הכנה לסיור שאנחנו מארגנים לצוות של רונית מזר במנהל התכנון. חיפשתי אמצעים לניהול נגר בין ראשון חולון ובאר יעקב. נכנסתי לדיכאון. לא בגלל הנגר, יותר בגלל שהשכונות החדשות האלה גורמות לי להבין שאנחנו חברה של אנשים ארוזים בתוך קופסאות וברור לי שזאת הדרך היחידה להתמודד עם הצפיפות אבל גם מעציב אותי וגורם לי לחשוב... למה שלבני האדם ימשיך להיות אכפת מהטבע - מה להם ולטבע? איפה זה פוגש אותם בכלל? המחשבות האלה שלחו אותי להירגע בבריכת החורף של חולון ושם גיליתי שחסמו את הכניסה כנראה מחוסר עניין לציבור... :(

זהו! סופשבוע נהדר!

יעל

# data[].attributes.attachment_caption
הילדה נונה בהפקה אומנותית למוזיאון באר שבע

# data[].attributes.body
אני כותבת משהו פנטסטי כי הפדלט ביקש-
השבוע התקדמנו עם החפיפה של יעל ואני שמחה שהיא הצטרפה לחבורה מאוד.

ליוויתי תכנון וביצוע של סיור בנהלל לקבוצה מקק״ל. זה דרש אחיזה בהרבה קצוות ועמידה בפני כל מיני בקשות אקסטרה. כבר למדתי מה אנחנו כן עושים ומה לא ויעל יכלה לראות זאת מהצד.
בנהלל גם התקדם כמעט לקו הסיום הליך בחירת היעדים לפרויקט, בשלוש ישיבות מאסיביות עם דיונים והבלוג.

מקרה בוחן רכסים מתמלא ובשבוע הבא אוכל לשלוח לכם אותו לקריאה 1. אני אשמח שכל מי שיוכל יחווה דעה, לפני הוצאה לעריכות.
עבדנו גם על פורמט לסיכום מקרה בוחן במצגת , על פלייר שיציג את העשייה שלנו ויסייע ברתימת שותפים. חוצמזה עסקתי בעוד הרבה פרטים קטנים שהיה צריך לסגור ולהתאסף אליהם ולסמן בהם וי לקראת החל״ד.

היום בבוקר עזרתי בהפקת אומנות של איילת ומירב, צמד שאני מלווה כבר חמש שנים בכל מיני מקומות בארץ ומעצבת לשחקנים שלהם את השיער, כתחביב.
היה מגניב.

סוף שבוע נהדר ומועיל לכולם💗

# data[].attributes.body
אז חזרנו לשגרה (המבורכת) לאחר החופשה.
סגרנו השבוע את המיקום לפורום המקצועי של רשויות הניקוז ואת השלד של החלק הכיתתי-סדנאי. לצערנו הסיור המקדים לא יצא לפועל בקרוב ורק קרוב יותר למועד, היתרונות והחסרונות של עבודה בשותפות.
בהמלצת רשות ניקוז ירדן דרומי ברוב נתחיל בכתיבת מקרה בוחן העוסק בניהול נגר באזורי יערות ויישובים במגזר הערבי בהם קיים מחסור רב בשצ"פים- מה שמוסיף קושי לפתרון בעיות של הצפות וניקוז. טוב לשמוע הצעות שעולות מהשטח עצמו (זו לא הרשות היחידה שהציעה שנכתוב מקרה בוחן על פרוייקט שלה) למקרי בוחן, מראה על ההכרה באגמא ועל הרצון לעבוד יחד, וכן על הרצון של רשויות הניקוז לספר על עבודתן.
השבוע גם התקיים פורום הנחלים שלא התכנס זמן מה, בו שמענו על העבודה סביב נושאי הנחלים הנגר והשטפונות בארגונים חברה וסביבה באקו-סיסטם שלנו. מתוך השיח עלתה ההכרה בדרך שנעשתה בתקופת הזמן האחרונה מבחינת נפח השיח שהנושא תופס-לחיוב..  כל אחד בגזרתו הוא מקדם את הנושא כאשר אנו מחפשים את הנקודות המתאימות לשיתופי פעולה במסגרת הפורום. אין ספק שטוב לשמוע מה כולם עושים כדי לקבל תמונה רחבה יותר.

# data[].attributes.headline
חזרנו! גם לדיווחים בפדלט - אז ספרו ספרו

# data[].attributes.subject
חזרנו! גם לדיווחים בפדלט - אז ספרו ספרו